CELEX: 32013D0778(01)
Language: lt
Date: 1386892800000
Title: 2013/778/ES: 2013 m. gruodžio 13 d. Komisijos įgyvendinimo sprendimas, kuriuo įsteigiama Mokslinių tyrimų vykdomoji įstaiga ir panaikinamas Sprendimas 2008/46/EB

20.12.2013   
            
            
               LT
            
            
               Europos Sąjungos oficialusis leidinys
            
            
               L 346/54
            
         KOMISIJOS ĮGYVENDINIMO SPRENDIMAS
   2013 m. gruodžio 13 d.
   kuriuo įsteigiama Mokslinių tyrimų vykdomoji įstaiga ir panaikinamas Sprendimas 2008/46/EB
   (2013/778/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnį,
   kadangi:
   
               (1)
            
            
               Reglamentu (EB) Nr. 58/2003 Komisijai suteikiama teisė perduoti įgaliojimus vykdomosioms įstaigoms jos vardu ir atsakomybe įgyvendinti Sąjungos programą ar projektą arba jų dalį;
            
         
               (2)
            
            
               pavedant vykdomosioms įstaigoms programos įgyvendinimo užduotis siekiama sudaryti sąlygas Komisijai didžiausią dėmesį skirti pagrindinei veiklai ir funkcijoms, kurių ji negali deleguoti trečiosioms šalims neperleisdama veiklos, kurią vykdo minėtos vykdomosios įstaigos, kontrolės ir galutinės atsakomybės už ją;
            
         
               (3)
            
            
               kad su programos įgyvendinimu susijusias užduotis būtų galima perduoti vykdomajai įstaigai, būtina aiškiai atskirti programavimo etapus, t. y. Komisijos atliekamą politiniais sumetimais grindžiamų sprendimų priėmimą turint plačią veiksmų laisvę, ir programos įgyvendinimą, kuris turėtų būti pavestas vykdomajai įstaigai;
            
         
               (4)
            
            
               Sprendimu 2008/46/EB (2) Komisija įsteigė Mokslinių tyrimų vykdomąją įstaigą (toliau – įstaiga) ir jai pavedė mokslinių tyrimų srityje vykdomų Bendrijos veiksmų valdymą, kad būtų vykdomos užduotys, susijusios su įgyvendinimu Europos bendrijos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.) specialiosios programos „Žmonės“, įgyvendinančios Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) (3), specialiosios programos „Pajėgumai“, įgyvendinančios Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) (4), ir specialiosios programos „Bendradarbiavimas“, įgyvendinančios Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) (5) (toliau – Septintoji bendroji programa) (6);
            
         
               (5)
            
            
               įstaiga savo veikla įrodė, kad užduočių perdavimas vykdomajai įstaigai yra labai tinkamas būdas padidinti išlaidų veiksmingumą, ir suteikė Komisijai galimybę valdyti didėjantį biudžetą, nors bendro darbuotojų skaičiaus didinimas nebuvo proporcingas. Atskyrus Komisijos politikos formavimo užduotis ir įstaigai perduotas programos įgyvendinimo užduotis, abiem šalims suteikta galimybė geriau vykdyti savo pagrindines pareigas. Pagal Reglamento (EB) Nr. 58/2003 25 straipsnį atlikus įstaigos išorės vertinimą padaryta išvada, kad įstaiga veiksmingai ir efektyviai valdė su MVĮ susijusius veiksmus pagal specialiąją programą „Pajėgumai“, programą „Marie Curie veiksmai“, vykdomą pagal specialiąją programą „Žmonės“, kosmoso ir saugumo srities mokslinių tyrimų veiksmus pagal specialiąją programą „Bendradarbiavimas“ ir veiksmingai ir efektyviai teikė administracinės ir logistinės paramos paslaugas visose specialiųjų programų „Žmonės“, „Pajėgumai“ ir „Bendradarbiavimas“ srityse. Apskaičiuota, kad užduotis pavedus įstaigai 2009–2013 m. sutaupyta maždaug 106 mln. EUR;
            
         
               (6)
            
            
               2011 m. birželio 29 d. Komunikate „Strategijos „Europa 2020“ biudžetas“ (7) Komisija pasiūlė visapusiškiau naudotis vykdomųjų įstaigų paslaugomis įgyvendinant pagal 2014–2020 m. daugiametę finansinę programą (toliau – DFP) vykdysimas Sąjungos programas;
            
         
               (7)
            
            
               pagal Reglamento (EB) Nr. 58/2003 3 straipsnio 1 dalį atlikus sąnaudų ir naudos analizę nustatyta, kad įstaigos veiksmų efektyvumas didesnis nei Komisijos. Naujos perduotos programos temų atžvilgiu atitinka dabartinius įstaigos įgaliojimus ir misiją ir yra dabar jos vykdomų veiksmų tąsa. Įstaiga jau sukaupė šioms programoms reikalingą valdymo patirtį, įgūdžius ir gebėjimus. Įstaiga yra pasirengusi toliau valdyti mokslinių tyrimų programas pagal 2014–2020 m. DFP. Programų valdymą perdavus įstaigai, programų naudos gavėjai būtų užtikrinti dėl veiklos tęstinumo, nes įstaiga sukaupė reikiamą patirtį ir gebėjimus, daugiausia dėmesio skirdama mokslo bendruomenei. Apskaičiuota, kad perleidus programos valdymą įstaigai 2014–2024 m. bus sutaupyta 158 mln. EUR, palyginti su scenarijumi, jei programą valdytų Komisijos tarnybos;
            
         
               (8)
            
            
               kad užtikrintų vykdomųjų įstaigų veiklos nuoseklumą, Komisija nustatydama naujus jų įgaliojimus, kiek įmanoma, padalijo veiklą pagal temines politikos sritis;
            
         
               (9)
            
            
               įstaigai turėtų būti pavesta valdyti šias specialiosios programos, kuria įgyvendinama Bendroji mokslinių tyrimų ir inovacijų programa „Horizontas 2020“ (2014–2020 m.) (8), dalis:
               
                           —
                        
                        
                           I dalį „Pažangus mokslas“, kuria pratęsiami pagal 2007–2013 m. DFP Komisijos valdomi panašūs veiksmai, kurių projektams būdingas didelis vienodų ir standartizuotų operacijų skaičius,
                        
                     
                           —
                        
                        
                           II dalį „Pramonės pirmavimas“, kuria pratęsiami pagal 2007–2013 m. DFP įstaigos iš dalies jau valdomi panašūs veiksmai, kurių valdymas apima techninių projektų, dėl kurių nereikia priimti politinių sprendimų, įgyvendinimą ir per visą projekto gyvavimo trukmę būtina aukšto lygio techninė ir finansinė kompetencija,
                        
                     
                           —
                        
                        
                           III dalį „Visuomenės uždaviniai“, kuria pratęsiami pagal 2007–2013 m. DFP Komisijos valdomi panašūs veiksmai, kurių valdymas apima techninių projektų, dėl kurių nereikia priimti politinių sprendimų, įgyvendinimą ir per visą projekto gyvavimo trukmę būtina aukšto lygio techninė ir finansinė kompetencija,
                        
                     
                           —
                        
                        
                           IIIa dalį „Pažangos skleidimas ir dalyvių skaičiaus didinimas“, kuria pratęsiami pagal 2007–2013 m. DFP Komisijos valdomi panašūs veiksmai, kurių valdymas apima techninių projektų, dėl kurių nereikia priimti politinių sprendimų, įgyvendinimą ir per visą projekto gyvavimo trukmę būtina aukšto lygio techninė ir finansinė kompetencija,
                        
                     
                           —
                        
                        
                           IIIb dalį „Mokslas dalyvaujant visuomenei ir jai skirtas mokslas“, kuria pratęsiami pagal 2007–2013 m. DFP Komisijos valdomi panašūs veiksmai, kurių valdymas apima techninių projektų, dėl kurių nereikia priimti politinių sprendimų, įgyvendinimą ir per visą projekto gyvavimo trukmę būtina aukšto lygio techninė ir finansinė kompetencija;
                        
                     
         
               (10)
            
            
               įstaiga turėtų toliau įgyvendinti ankstesnes Septintosios bendrosios programos dalis, kurios jai jau perduotos pagal 2007–2013 m. DFP;
            
         
               (11)
            
            
               įstaiga turėtų būti atsakinga už administracinės ir logistinės paramos paslaugų teikimą, pirmiausia tais atvejais, kai tokių paramos paslaugų centralizavimas leistų papildomai sutaupyti ir užtikrintų masto ekonomiją;
            
         
               (12)
            
            
               kad būtų užtikrintas nuoseklus šio sprendimo ir susijusių programų įgyvendinimas tinkamu laiku, būtina užtikrinti, kad įstaiga su šių programų įgyvendinimu susijusias užduotis vykdytų nuo programų įsigaliojimo dienos su sąlyga, kad jos įsigalios;
            
         
               (13)
            
            
               reikėtų įsteigti Mokslinių tyrimų vykdomąją įstaigą. Ji turėtų pakeisti Sprendimu 2008/46/EB įsteigtą vykdomąją įstaigą ir perimti jos teises ir įsipareigojimus. Ji turėtų veikti laikydamasi Reglamente (EB) Nr. 58/2003 nustatytų bendrųjų įstatų;
            
         
               (14)
            
            
               todėl Sprendimas 2008/46/EB turėtų būti panaikintas ir išdėstytos pereinamojo laikotarpio nuostatos;
            
         
               (15)
            
            
               šiame sprendime nustatytos priemonės atitinka Vykdomųjų įstaigų komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įsteigimas
   Įsteigiama 2014 m. sausio 1 d.–2024 m. gruodžio 31 d. veiksianti Mokslinių tyrimų vykdomoji įstaiga (toliau – įstaiga), ji pakeičia Sprendimu 2008/46/EB įsteigtą vykdomąją įstaigą ir perima jos teises ir įsipareigojimus, o jos įstatai grindžiami Reglamentu (EB) Nr. 58/2003.
   2 straipsnis
   Vieta
   Įstaiga įsteigiama Briuselyje.
   3 straipsnis
   Tikslai ir užduotys
   1.   Pagal specialiąją programą, kuria įgyvendinama Bendroji mokslinių tyrimų ir inovacijų programa „Horizontas 2020“ (2014–2020 m.), įstaigai pavedama įgyvendinti tam tikras dalis:
   
               a)
            
            
               I dalies „Pažangus mokslas“;
            
         
               b)
            
            
               II dalies „Pramonės pirmavimas“;
            
         
               c)
            
            
               III dalies „Visuomenės uždaviniai“;
            
         
               d)
            
            
               IIIa dalies „Pažangos skleidimas ir dalyvių skaičiaus didinimas“;
            
         
               e)
            
            
               IIIb dalies „Mokslas dalyvaujant visuomenei ir jai skirtas mokslas“.
            
         Ši pastraipa taikoma su sąlyga, kad įsigalios specialioji programa, kuria įgyvendinama Bendroji mokslinių tyrimų ir inovacijų programa „Horizontas 2020“ (2014–2020 m.), ir nuo jos įsigaliojimo dienos.
   2.   Pagal Septintąją bendrąją programą įstaigai pavedama įgyvendinti tam tikras dalis šių ankstesnių programų:
   
               a)
            
            
               specialiosios programos „Pajėgumai“ veiksmus „MVĮ skirti moksliniai tyrimai“ ir „MVĮ asociacijoms skirti moksliniai tyrimai“;
            
         
               b)
            
            
               specialiosios programos „Bendradarbiavimas“ temas „Kosmosas“ ir „Saugumas“;
            
         
               c)
            
            
               specialiosios programos „Žmonės“.
            
         3.   Įstaiga vykdo šias su 1 ir 2 dalyse minimų Sąjungos programų dalių įgyvendinimu susijusias užduotis:
   
               a)
            
            
               valdo kai kuriuos programų įgyvendinimo etapus ir kai kuriuos konkrečių projektų etapus, remdamasi Komisijos priimtomis susijusiomis darbo programomis, jei įgaliojimų suteikimo akte Komisija tam suteikė reikiamus įgaliojimus;
            
         
               b)
            
            
               nustato biudžeto pajamų ir išlaidų vykdymo priemones ir įgyvendina visus programai valdyti būtinus veiksmus, jei įgaliojimų suteikimo akte Komisija tam suteikė reikiamus įgaliojimus;
            
         
               c)
            
            
               padeda įgyvendinti programą, jei įgaliojimų suteikimo akte Komisija tam suteikė reikiamus įgaliojimus.
            
         4.   Įstaiga atsakinga už administracinės ir logistinės paramos paslaugų teikimą, kaip apibrėžta įgaliojimų suteikimo akte. Šios paslaugos teikiamos programas įgyvendinančioms įstaigoms, laikantis įgaliojimų suteikimo akte nurodytų programų taikymo srities.
   4 straipsnis
   Skyrimo trukmė
   1.   Valdymo komiteto nariai skiriami dvejiems metams.
   2.   Direktorius skiriamas ketveriems metams.
   5 straipsnis
   Priežiūra ir ataskaitų teikimo reikalavimas
   Komisija prižiūri įstaigą, o ši, laikydamasi įgaliojimų suteikimo akte nustatytos tvarkos, reguliariai teikia jai pavestų programų ar jų dalių įgyvendinimo pažangos ir administracinės ir logistinės paramos paslaugų ataskaitą.
   6 straipsnis
   Veiklos biudžeto vykdymas
   Savo veiklos biudžetą įstaiga vykdo pagal Komisijos reglamento (EB) Nr. 1653/2004 (9) nuostatas.
   7 straipsnis
   Panaikinimas ir pereinamojo laikotarpio nuostatos
   1.   Sprendimas 2008/46/EB panaikinamas nuo 2014 m. sausio 1 d. Nuorodos į panaikintą sprendimą laikomos nuorodomis į šį sprendimą.
   2.   Įstaiga laikoma Sprendimu 2008/46/EB įsteigtos vykdomosios įstaigos teisių perėmėja.
   3.   Nepažeidžiant komandiruotų pareigūnų kategorijos peržiūros, numatytos įgaliojimų perdavimo akte, nuostatų, šiuo sprendimu nedaroma įtakos įstaigos darbuotojų, įskaitant jos direktorių, teisėms ir pareigoms.
   8 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.
   
      Priimta Briuselyje 2013 m. gruodžio 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 11, 2003 1 16, p. 1.
   
      (2)  OL L 11, 2008 1 15, p. 9.
   
      (3)  OL L 54, 2007 2 22, p. 91.
   
      (4)  OL L 54, 2007 2 22, p. 101.
   
      (5)  OL L 54, 2007 2 22, p. 30.
   
      (6)  OL L 412, 2006 12 30, p. 1.
   
      (7)  COM(2011) 500 galutinis.
   
      (8)  OL L 347, 2013 12 20, p. 965.
   
      (9)  OL L 297, 2004 9 22, p. 6..